וינונה ריידר

וינונה לורה הורוביץ (באנגלית: Winona Laura Horowitz; נולדה ב-29 באוקטובר 1971), המוכרת בשם הבמה וינונה ריידר (Winona Ryder), היא שחקנית אמריקאית ממוצא יהודי, זוכת פרס גלובוס הזהב לשנת 1993. התפרסמה בזכות תפקידיה בסרטים "ביטלג'וס", "בתולות הים", "המספריים של אדוארד", "נשים קטנות", "הנוסע השמיני 4: התחייה" ו"נערה בהפרעה"; וכן גם בעבור תפקידה בסדרת המסתורין של נטפליקס "דברים מוזרים". וינונה לורה הורוביץ נולדה במחוז וינונה, מינסוטה שבארצות הברית. אביה ממשפחה יהודית-אשכנזית שרבים ממנה נספו בשואה. שם המשפחה המקורי שלו היה "תומקין", אולם כשהיגרו לארצות הברית הוא שונה ל"הורוביץ". הוריה מייקל ד' הורוביץ וסינתיה פאלמר (לבית איסטס), הם סופרים ועורכים. ריידר מגדירה עצמה גם כיהודייה כמו אביה. אמה ממשפחה מרקע נוצרי ממוצא בלגי, גרמני, ובריטי. ריידר נקראה על שם עיר סמוכה בשם וינונה. את שמה האמצעי "לורה" נתנו לה הוריה מפני שהיו ידידים קרובים של אשתו של הסופר הבריטי אלדוס האקסלי, לורה האקסלי. שם משפחתה המקצועי ריידר נגזר משם הבמה של זמר הסול והרוק האמריקאי מיטץ' ריידר(אנ'), שאביה העריץ. על אף שאביה מגדיר עצמו כאתאיסט ואמה כבודהיסטית, הם חינכו את ילדיהם ללמוד על דתות שונות ורק אז לבחור אישית לחייהם את אותה האמונה שתתאים להשקפתם. להר אח צעיר בשם אוּרי (על שם הקוסמונאוט הסובייטי יורי גגארין), ושני אחים-למחצה מנישואיה הראשונים של אמה. הסנדק של ריידר הוא הסופר האמריקאי טימותי לירי. כשוינונה הייתה בת שבע, עברו הוריה להתגורר בקומונה ריינבו שבקליפורניה, ביחד עם שבע משפחות שותפות על חלקת אדמה השוכנת על כ-1.2 קמ"ר. בשל הריחוק מכל אזור מיושב, לא היו להם חשמל או מכשירי טלוויזיה, וינונה בילתה זמן רב בקריאה, והפכה למעריצה של הספר "התפסן בשדה השיפון". אמה הראתה לה סרטים שהוקרנו על מסך באסם, כשיותר מאוחר פיתחה וינונה עניין במשחק. כשהייתה ריידר בת עשר עברה משפחתה לפיטלומנה שבקליפורניה. בשל הצקות של ילדי בית ספרה במקום, נטשה את בית הספר והחלה ללמוד בבית. ב-1983, החלה ללמוד משחק בקונסרבטוריון האמריקאי לתיאטרון, סמוך לסן פרנסיסקו. היא סבלה מפחד ממים בעקבות ההצקות בגיל 12. ב-1986 הופיעה ריידר לראשונה בקולנוע, בסרט "לוקאס" לצידם של קורי היים וצ'ארלי שין. בשנת 1989 כיכבה בסרט "מלכות הכיתה", בתור ורוניקה סוייר לצד כריסטיאן סלייטר. ב-1990 השתתפה בסרט "המספריים של אדוארד", לצידו של ג'וני דפ, בן זוגה דאז. הסרט זכה להצלחה ולהכנסה של 56 מיליון דולר בקופות הקולנוע בארצות הברית. בהמשך אותה שנה, הופיעה בסרט בתולות הים לצידן של שר וכריסטינה ריצ'י. בזכות תפקידה בסרט זה, היא הייתה מועמדת לפרס גלובוס הזהב בקטגוריית "שחקנית המשנה הטובה ביותר". באותה שנה היא הופיעה בקליפ של שר לשיר "The Shoop Shoop דong". ב-1991 שיחקה נהגת מונית צעירה שחולמת להיות מכונאית בסרט "מונית לילה". הסרט יצא במהדורה מוגבלת אך זכה לשבחים בביקורות. בשנת 1993 שיחקה בסרט "עידן התמימות" לצידם של דניאל דיי-לואיס ומישל פייפר. על השתתפותה בסרט זה זכתה בפרס גלובוס הזהב לשחקנית המשנה הטובה ביותר. ב-1994 היא שיחקה בהופעת אורח בסדרת האנימציה "משפחת סימפסון" בפרק "היריבה של ליסה" בתפקיד אליסון טיילור. ב-1998 שיחקה בסרטו של וודי אלן, "סלבריטי". ב-1999 ריידר כיכבה בסרט הדרמה "נערה בהפרעה" לצידה של אנג'לינה ג'ולי. הסרט מבוסס על ספרה האוטוביוגרפי של סוזנה קייסן בעל אותו השם. בשנת 2000 שיחקה סרט הדרמה הרומנטיטת "סתיו בניו יורק" לצידו של ריצ'רד גיר. הסרט קיבל ביקורות מעורבות, אך זכה להצלחה קופתית וגרף רווח של 90 מיליון דולר ברחבי העולם. בשנת 2001 שיחקה בהופעת אורח בסיטקום "חברים" בתור מליסה וורברט, כחברתה של רייצ'ל גרין מהקולג'. ב-2004, הופיעה בתפקיד קטן כפסיכולוגית בסרט "דפיקות לב". בשנת 2005 היא הופיעה בסרט "מעשה בשמיכת טלאים" המבוסס על ספר באותו שם, לצידו של דרמוט מלרוני. בשנת 2006 היא הופיעה בסרט "סורק אפלה" המבוסס על הספר עם אותו שם, לצידם של קיאנו ריבס, וודי הרלסון ורוברט דאוני ג'וניור. הסרט הוקרן בפסטיבל הקולנוע בקאן ובפסטיבל הקולנוע בסיאטל. ב-2007, הופיעה ריידר בקומדיה השחורה "סקס ומוות 101". בשנת 2009, שיחקה ריידר את אמנדה גרייסון, אימו של ספוק, בסרט המדע בדיוני "סטארטרק". ב-2010 היא שיחקה רקדנית בלט מבוגרת בסרט דרמת המתח "ברבור שחור" לצידה של נטלי פורטמן. באותה שנה אף שיחקה בסרט העצמאי "להישאר קול", לצידה של הילרי דאף. בשנת 2011, הופיעה בסרט הקומי "הדילמה" לצידו של וינס ווהן. ב-2012, הופיעה ריידר בווידאו קליפ של להקת הקילרס לשיר "Here With Me". באותה שנה, היא דיבבה בסרט הסטופ-מושן "פרנקנוויני". מאז שנת 2016 החלה לככב בסדרת המסתורין המצליחה "דברים מוזרים" מבית נטפליקס, בתור אמו של דמות אותה מגלם השחקן נואה שנאפ. בשנת 2018 כיכבה בסרט הקומדיה הרומנטית "היעד...חתונה" לצד קיאנו ריבס. הייתה מועמדת לפרס אוסקר פעמיים. זכתה בפרס גלובוס הזהב לשנת 993. ביוני 1989, פגשה את השחקן ג'וני דפ בפרמיירת הסרט "Great Balls of Fire". חודשיים לאחר מכן החלו השניים בזוגיות, והתארסו ביולי 1990. הזוג אמנם היה מאורס במשך כשלוש שנים, אם כי לא-נישאו טרם פרידתם. בין השנים 1993–1996 הייתה במערכת יחסים זוגית עם המוזיקאי דייב פירנר, סולן להקת סול אסיילום. בין השנים 1998–2000, הייתה בזוגיות עם השחקן מאט דיימון; השניים התארסו, אך נפרדו מאוחר יותר. מאז 2011 היא בזוגיות עם מעצב האופנה סקוט מקינלי האן. ריידר קיבלה כוכב בשדרת הכוכבים של הוליווד, באוקטובר 2000. ב־12 בדצמבר 2001 נעצרה עקב גניבה של פריטי לבוש בשווי של 5 אלף דולר מחנות כל-בו בבוורלי הילס, קליפורניה, ובדצמבר 2002 גזר עליה בית המשפט שלוש שנות מאסר-על-תנאי, 480 שעות של שירות בקהילה, 3,700 דולר קנס ו-6,355 דולר פיצויים. לאחר מכן היא לקחה הפסקה של 3 שנים מעולם הבמה. מדיה וקבצים בנושא וינונה ריידר בוויקישיתוף וינונה ריידר, ברשת החברתית פייסבוק וינונה ריידר, במסד הנתונים הקולנועיים IMDb (באנגלית) וינונה ריידר, באתר "אידיבי", מאגר הידע העברי לקולנוע ישראלי ועולמי וינונה ריידר, באתר AllMovie (באנגלית) וינונה ריידר, באתר Rotten Tomatoes (באנגלית) וינונה ריידר, באתר Box Office Mojo (באנגלית) וינונה ריידר, באתר Metacritic (באנגלית) וינונה ריידר, במסד הנתונים הקולנועיים KinoPoisk (ברוסית) וינונה ריידר, באתר אפל מיוזיק (באנגלית) וינונה ריידר, באתר Last.fm (באנגלית) וינונה ריידר, באתר AllMusic (באנגלית) וינונה ריידר, באתר MusicBrainz (באנגלית) וינונה ריידר, באתר Discogs (באנגלית) אורי קליין, נערה בהפרעה, באתר הארץ, 18 בדצמבר 2002 יוני בינרט, מרחק נשיכה: על הקאמבק של וינונה ריידר, באתר nrg‏, 25 בדצמבר 2010 אביהוא קדוש, איזי ריידר, באתר ynet, 23 במרץ 2011 דגן ואלד, עכבר העיר אונליין, הבלתי נסלחת: מעידתה ונפילתה של וינונה ריידר, באתר הארץ, 28 באוקטובר 2011 לילך וולך‏, ווינונה ריידר בת 40: לאן נעלמה התקווה הגדולה שהיתה?, באתר וואלה, 28 באוקטובר 2011 חגית גינזבורג, איזי ריידר: וינונה ריידר התגברה על הפדיחות, באתר nrg‏, 27 באוקטובר 2012 בן עופר, קאמבק מפתיע: וינונה ריידר חוזרת לכותרות (ולא במדורי הפלילים), באתר ynet, 25 ביולי 2016 שחר אטואן, כבר לא נערה בהפרעה: וינונה ריידר חוזרת - ובגדול, באתר הארץ, 4 באוגוסט 2016 התר האבליסקי, ביזי ריידר, באתר ynet, 26 באוגוסט 2016 דנה קסלר, ‏וינונה ריידר חוגגת 45 בקאמבק טלוויזיוני: "אוהבת להתבגר", באתר מעריב אונליין, 29 באוקטובר 2016 יונתן דורון, וינונה ריידר לנצח, באתר אידיבי, 10 באפריל 2021 ethnic, Winona Ryder, Ethnicity of Celebs | What Nationality Ancestry Race, ‏3 בינואר 2008 (באנגלית)